Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6443

1. fejezet Meghatározások 1. Megjegyzés.— A "Nemzetközi Rádiószabályzat"-ra vonatkozó minden hivatkozás a Nemzetközi Távközlési Egyesület (ITU) által közzétett Nemzetközi Rádiószabályzatra vonatkozik. A Nemzetközi Rádiószabályzat időről időre módosításra kerül az általában két vagy három évenként megrendezésre kerülő Rádiótávközlési Világértekezletek záróközleményeiben kifejezett döntéseknek megfelelően. További információt a Nemzetközi Távközlési Egyesület /ITU/ eljárásairól, amelyek a légiforgalmi rádió-rendszerek frekvenciáinak felhasználására vonatkoznak, a Polgári Légiközlekedés Rádió Frekvencia Spektrum Követelmények kézikönyve tartalmaz, amely a jóváhagyott ICAO álláspontot is magába foglalja (DOC 9718). Megjegyzés: — Az S-módú kiterjesztett squitter rendszer a Massachusetts Institute of Technology (MIT) Lincoln Laboratory által bejegyzett szabadalom. A MIT Lincoln Laboratory 1966. augusztus 22-én közleményt adott ki a Commerce Business Daily-ben (CBD), az Egyesült Államok Kormányának egyik kiadványában, amely szerint nem kívánja szabadalom tulajdonosi jogát érvényesíteni senki ellen a szabvány kereskedelmi vagy nem-kereskedelmi használatánál annak érdekében, hogy elősegítse az S-módú kiterjesztett squitter technológia lehető legszélesebb felhasználását. Továbbá az ICAO-hoz írott 1998. augusztus 27-én kelt levelében a MIT Lincoln Laboratory megerősítette, hogy a CBD közleményt azért adták ki, hogy kielégítsék a szabadalmi jogra vonatkozó nyilatkozattal szembeni ICAO követelményeket a nemzetközi előírásokban és ajánlott gyakorlati eljárásokban foglalt műszaki eljárásokra nézve„ és hogy a szabadalom tulajdonosai ezt a műszaki eljárást díjmentesen felajánlják bármilyen célú felhasználásra. Airborne collision avoidance system (ACAS) – Összeütközés-elhárító fedélzeti rendszer A másodlagos légtérellenőrző radar (SSR) válaszjeladó egysége jeleinek segítségével működő fedélzeti rendszer, amely a földi berendezésektől függetlenül működik és tájékoztatja a légijármű vezetőjét az SSR válaszjeladóval felszerelt, összeütközési veszélyt jelentő egyéb légijárművekről. Megjegyzés. - A fent hivatkozottak azok az SSR válaszjeladók, amelyek C-módban vagy S-módban működnek. Aircraft address – Légijármű címzés Huszonnégy bit egyedi kombinációja, amely egy légijárműhöz való hozzárendelésre használható levegő-föld kommunikáció, navigáció és légtérellenőrzés céljára. Megjegyzés. – SSR S-módú válaszjeladók kiterjesztett squittereket továbbítanak, hogy biztosítsák a légijármű származtatású helyzet sugárzását légtérellenőrzési célokból. Az ilyen típusú információ sugárzása a helymeghatározó rendszertől függő automatikus légtérellenőrzés (ADS) egy formája, amely ADS - adatsugárzásként (ADS-B) ismert. Automatic dependent surveillance-broadcast (ADS-B) OUT – Adatsugárzás üzemmódban működő, helymeghatározó rendszertől függő automatikus légtérellenőrzés Egy légijárművön vagy egy közlekedési eszközön, azok állapotvektorának (helyzet és sebesség) valamint a fedélzeti rendszerekről származó egyéb információknak az ADS-B IN képességgel rendelkező vevőkészülékek számára alkalmas formában történő időközönkénti sugárzására alkalmazott működési mód. Automatic dependent surveillance-broadcast (ADS-B) IN - Adatvétel üzemmódban működő, helymeghatározó rendszertől függő automatikus légtérellenőrzés Az ADS-B OUT adatforrásoktól kapott felderítési adatok vételére alkalmazott működési mód. Collision avoidance logic - Összeütközés elhárító logika Az ACAS alrendszere vagy része, amely analizálja a megközelítő- és a saját légijárműre vonatkozó adatokat, eldönti, hogy a tanácsadások alkalmasak-e vagy nem, ha igen, akkor a tanácsadásokat generálja. A következő feladatokat látja el: távolság- és tengerszint feletti magasság követés, veszélyérzékelés és megoldási tanácsadás (bólintási utasítás) létrehozás. Nem tartalmazza a felderítést. Human Factors principles - Emberi tényező alapelvek A tervezésre, tanúsításra, kiképzésre, üzemeltetésre és karbantartásra vonatkozó alapelvek, amelyek célja az emberi teljesítmény és teljesítőképesség tényezőinek átfogó és teljes mértékű figyelembevételével biztonságos kapcsolat kialakítása az ember és a rendszer egyes (műszaki) elemei között. Secondary surveillance radar (SSR) - Másodlagos légtérellenőrző radar Légtérellenőrző radar rendszer, amely adókat/vevőket (lekérdező) és válaszjeladókat használ. Megjegyzés. - A lekérdezőkkel és válaszjeladókkal szembeni követelményeket a 3. fejezet tartalmazza. Légtérellenőrző radar - Surveillance radar A légijármű, távolság és azimut szerinti helyzetének meghatározására használatos radarberendezés. Traffic information service – broadcast (TIS-B) IN - Adatvétel üzemmódban működő, légiforgalmi információs szolgáltatás Egy felderítési megoldás a TIS-B OUT adatforrásoktól kapott felderítési adatok vételére és feldolgozására. Traffic information service – broadcast (TIS-B) OUT – Adatsugárzás üzemmódban működő, légiforgalmi információs szolgáltatás A földön telepített érzékelők által biztosított felderítési információk földről történő rendszeres időközönkénti sugárzására alkalmazott működési megoldás, amely az adatokat a TIS-B IN képességgel rendelkező vevőkészülékek számára alkalmas formában sugározza. Megjegyzés: Ez a műszaki megoldás különböző adatkapcsolatokon keresztül érhető el. Az S módú kiterjesztett squitter-re vonatkozó követelményeket az Annex 10, IV kötet, 5. fejezete tartalmazza. A VHF-sávú digitális adatkapcsolat 4-es üzemmód és az általános hozzáférésű adóvevő (UAT) követelményeit az Annex 10, III. kötet, I. Rész tartalmazza.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes